《东岭旋憩亭》
宋代·张朴

祖道东关外，于今已十年。
未知何日是，还向此亭旋。
鸟语云根落，桃花岭上妍。
深惭频作客，乡国眼空悬。

作者简介：饶州德兴人，字见素。张根弟。徽宗大观三年进士。历耀、淄、宿三州教授、太学博士、礼部员外郎，光禄、太常少卿。擢侍御史，因郑居中去位，乃言朋党分政非朝廷福，于是宇文黄中等六人皆罢，凡蔡京所恶者，亦指为居中党而逐。又劾郎员庸缪者十六人，疏斥于外。后改秘书少监。蔡攸引为道史检讨官，召试中书舍人卒。